Gorɨxo Ebɨrí̵amo xí̵omɨ dɨŋí̵ nɨwɨkwí̵rorɨ píránɨŋí̵ xí̵darɨŋagɨ nánɨ re urɨŋɨnigɨnɨ , ‘ Dɨxí̵ seárí̵awé ámá obaxí̵ nimóga úí̵áyí̵ gí̵ ayá tí̵ŋí̵nɨŋí̵ nimóga upí̵rí̵árɨnɨ . ’ urɨŋí̵ eŋagɨ nánɨ Moseso tí̵nɨ wí̵á rókiamoagí̵áwa tí̵nɨ apɨ nánɨ Bɨkwí̵yo nɨrɨro eagí̵árɨnɨ . Seyí̵né pí̵né apɨ nɨsearéwapɨya bɨgí̵árɨnɨ . E nerɨ aiwɨ Jono wayí̵ nɨneameaia uŋo nɨrémorí̵ná xwɨyí̵á yayí̵ seainɨpaxí̵pɨ re searayiŋɨnigɨnɨ , ‘ Seyí̵né Gorɨxoyá xwioxí̵yo páwipí̵rɨ nánɨ í̵wí̵ yarɨgí̵ápɨ rí̵wí̵mɨnɨ nɨmamoro nɨsanɨro ŋweáí̵rɨxɨnɨ . ’ searayiŋɨnigɨnɨ . Ámá ní̵nɨ aŋí̵ ayómɨnɨ eŋí̵ tí̵nɨ óí̵ nimóa páwianɨro yarɨŋoɨ .
